ফার্সি লিপি
পারসিক-আরবি লিপিতে বাক্যগুলো একত্রিতভাবে লেকা হয়। অধিকাংশ ক্ষেত্রেই প্রতিটি অক্ষর একে অপরের সাথে যুক্ত থাকে। কম্পিউটারে লেখার ক্ষেত্রেও এই বৈশিষ্ঠটি অক্ষুন্ন রাখা হয়েছে। যার ফলে কম্পিউটারে যখন পারসিক-আরবি লিপিতে কিছু লেখা হয় তখন অক্ষরগুলো একে অপরের সাথে যুক্ত হয়ে লেখা হতে থাকে। অসম্পৃক্তভাবে লেখাগুলো সাধারণত গ্রহণ করা হয় না। পারসিক-আরবি লিপি এবং আরবি লিপিতে শব্দগুলো লেখা হয় ডান থেকে বাম দিকে এবং নম্বরগুলো লেখা হয়ে থাকে বাম থেকে ডান দিকে।
সিন্ধি ভাষা
সিন্ধির বানান পদ্ধতির প্রমিতিকরণের আগে ব্যবসাক্ষেত্রে সিন্ধি লেখার জন্য দেবনাগরী এবং লাহন্ডা লিপির বিভিন্ন রূপ ব্যবহার করা হত। সাহিত্য এবং ধর্মীয় লেখায় "আব-উল-হাসান সিন্ধি" নামে একটি ফার্সি-আরবি লিপি এবং গুরুমুখী লিপির ব্যবহার হত।
এছাড়াও লাহন্ডা লিপির সংশোধিত রূপ "খোদাবাদি লিপি" এবং "শিকারপুরি লিপি" ব্যবহার হত। ঊনবিংশ শতাব্দীর শেষের দিকে ব্রিটিশ শাসনের সময়, দেবনাগরীর পরিবর্তে একটি ফার্সি বর্ণমালা আইনত প্রামাণ্য লিপি হিসাবে নির্ধারণ করা হয়েছিল।